Monggoh Orow

Datuk Monggoh Orow (17 Januari 1946 – 22 Disember 2019) merupakan seorang ahli politik dan atlet Malaysia. Beliau ialah bekas ahli parlimen Tuaran, Sabah dari 1990 hingga 1995.

Kerjaya
Dari 1990 hingga 1995, Monggoh memegang jawatan sebagai ahli parlimen Dewan Rakyat selama sepenggal di Tuaran. Beliau juga pernah memegang jawatan sebagai Presiden Pertubuhan Pelestarian Bahasa Lotud Sabah, selain aktif sebagai ahli Pertubuhan Pasokmomogun Kadazandusun Murut Bersatu (UPKO). Selain itu, beliau pernah memegang jawatan termasuk Timbalan Setiausaha Kerajaan Negeri dan Presiden Majlis Perbandaran Kota Kinabalu (MPKK).

Dalam pertubuhan pelestarian bahasa Dusun Lotud pula, Monggoh bergiat sepenuh masa membuat penyelidikan dan pendokumentasian bahasa ibundanya sehingga berjaya menerbitkan Hatod Suang Lotud dalam bentuk kamus. Selain memegang jawatan dalam kerajaan, Monggoh juga ialah penaung Kelab Atletik Tuaran dan presiden Persatuan Atletik Amatur Sabah. Beliau juga pernah menyertai Parti Bersatu Sabah (PBS).

Selain sebagai ahli politik, Monggoh juga bergiat aktif dalam sukan apabila beliau memecahkan rekod dalam rintangan 400m, menewaskan Mansor Diman pada 1987.

 Keputusan pilihan raya 
+ Dewan RakyatTahunKawasanUndianPeratusPembangkangUndianPeratusJumlah undianMajoritiKeluar mengundi1990 P137 Tuaran  Monggoh Orow (PBS)  12,065	  71.15%Ubing Pangiran @ David (AKAR) 4,891 28.85% 16,956 7,174 62.38%1995 P149 Tuaran  Yunof Edward Maringking (PBS)  12,912  55.53% Monggoh Orow (BN) 10,342 44.47% 23,254 2,570 72.73%

Kehidupan peribadi
Monggoh ialah bekas graduan Universiti James Cook, Australia. Beliau berkahwin dengan Zoy Orow yang berbangsa Yunani pada 1970 dan dikurniakan dua anak. Anak perempuannya, Christina berkahwin dengan pelakon Afdlin Shauki.

Kematian
Beliau meninggal dunia akibat sakit tua di Hospital Queen Elizabeth I pada 22 Disember 2019 pada usia 73 tahun. Monggoh sebelum ini juga turut menghidapi pelbagai komplikasi penyakit. Jasad mendiang dibawa pulang ke kampung halamannya di Kampung Tagai, Tuaran untuk tujuan upacara penghiburan lalu dibawa ke Pusat Pengurusan Jenazah Yayasan Khairat Kematian Fook Lu Siew di Likas, Kota Kinabalu untuk upacara penghormatan terakhir serta pembakaran mayat pada 24 Disember.

 Anugerah 

 :
 50px Kesatria Mangku Negara (KMN) (1982)
 :
 50px Panglima Gemilang Darjah Kinabalu (PGDK) (1988) - Datuk

Rujukan

Kategori:Kelahiran 1946
Kategori:Ahli politik Malaysia berketurunan Kadazandusun
Kategori:Kematian 2019
Kategori:Roman Katolik Malaysia
Kategori:Orang dari Sabah
Kategori:Kristian Malaysia
Kategori:Ahli Parlimen Malaysia
Kategori:Ahli sukan Malaysia
Kategori:Ahli Dewan Rakyat, Parlimen Malaysia ke-8
Kategori:Bekas anggota Parti Bersatu Sabah
Kategori:Bekas anggota Pertubuhan Pasokmomogun Kadazandusun Murut Bersatu